Vastaatko sinä?
Lehtimyyjät soittelevat kaikille alueellamme.
Haitko pukuni?
Se on kuulemma valmis. Haen sen kotimatkalla.
Kiitos.
Stan soitti jälleen. Sanoin, että hoidat potilasta.
Hän on ihailtavan sitkeä.
Enpä tiedä. Tämä on tiukka.
Näyttääkö tämä tiukalta?
Et edes katso.
He sanoivat tehneensä voitavansa.
Vitun lehtimyyjät.
Naitko jotakuta selkäni takana, Candy?
Haloo?
Kuule.
Älä vastaa puhelimeen, ennen kuin oikeudenkäynti on päättynyt.
Ymmärrätkö?
Selvä.
AJOJAHTI KAUHUA ROCKEFELLER CENTERISSÄ
DANIEL KEYESIN KIRJAN THE MINDS OF BILLY MILLIGAN INNOITTAMA
NEW YORKIN VANKILALAITOS
Sullivan, mennään. On kiire.
Käskin hänen hankkia pikasolmion. Poista raudat ensin.
Voinko puhua hetken asiakkaani kanssa?
Tule.
Tämä on hyvä.
Eikä ole.
No niin. Katso.
Rentoudu, koska täällä ei ole ketään, jonka mielipiteillä on väliä.
Ei ainakaan vielä.
Solmin tämän. Se on helpompaa peilin edessä.
No niin.
Näytät nyt kunnon kansalaiselta.
- Olemme valmiita. - Kutsukaa valamiehet.
Nouskaa.
Hyvää huomenta. Olen Patricia Richards.
Olen Manhattanin apulaissyyttäjä -
ja edustan New Yorkin osavaltiota.
Kuten tuomari Posner kertoi,
tehtäväni on todistaa syytteet oikeiksi.
Se sopii hyvin.
Tämän jutun todisteet ovat nimittäin kiistattomia.
Niitä ei voi kieltää.
On video ja silminnäkijöitä.
Tästä puuttuu vain epäilys.
Toukokuun 18. päivänä tänä vuonna syytetty Daniel Sullivan -
tähtäsi .38-kaliiperin pistoolilla ihmisjoukkoa ja ampui kuusi kertaa.
Kolme ihmistä sai vammoja. Muita onnisti.
Tämä ei ole murhaoikeudenkäynti yksinkertaisesti siksi,
että Daniel Sullivan on huono ampuja.
Hän kuuluu vankilaan.
Kun todisteet ovat näin selkeät ja kiistattomat,
mietin, mitä puolustus tekee.
He eivät voi kiistää tosiasioita,
joten he yrittävät johdatella huomionne perusteettomiin väitteisiin -
mielenterveyden häiriöstä, jota he kutsuvat sivupersoonahäiriöksi.
Sanon selvästi,
ettei sivupersoonahäiriötä ole olemassakaan.
Se on keksitty häiriö, jota käsitellään Sally Fieldin elokuvassa.
Syytettyä voisi yhtä hyvin sanoa lentäväksi nunnaksi.
Puolustus syyttää Sullivanin teoista sivupersoonia.
Tajuan kyllä periaatteen.
Emmekö kaikki haluaisi syyttää virheistämme muita?
Vaikkapa ajaessamme punaisia päin tai antaessamme katteettoman shekin.
Tai pettäessämme puolisoa.
Miten siinä kävisi?
Mutta entä oikeusjärjestelmämme?
Aina, kun joku syyllistyisi rikokseen,
hän voisi vain sanoa, ettei ole syyllinen.
Kyse on siitä.
Puolustuksen väitteet ovat enemmän kuin epätoivoisia.
Ne ovat vaarallisia.
Ne mitätöivät oikeusjärjestelmämme ja yhteiskuntamme kulmakiven:
henkilökohtaisen vastuun.
Olemme vastuussa teoistamme.
Syytetty on syyllinen, ja häntä on rangaistava.
Muuten oikeus ei toteudu.
Kiitos.
Hra Camisa, puolustuksen vuoro.
Selkeitä ja kiistattomia todisteita. Niitä ei voi kieltää.
Alkaa mietityttää, miksi olen täällä.
Aikamoinen avaus syyttäjältä.
Yhteiskunnan kulmakivet.
Kerron teille toisesta kulmakivestä.
Mies on syytön.
Hänellä on oikeus syyttömyysolettamaan.
Minun on toistettava tämä juuri kuulemanne puheenvuoron takia.
Aloitan puhtailla ja yksinkertaisilla tosiasioilla.
Danny Sullivan ei ampunut ketään.
Hän myöntää kyllä olleensa paikalla.
Hän ei kuitenkaan ampunut.
Danny on hyvä poika mutta sairas.
Hyvät valamiehet, mielenterveyden häiriö ei ole keksitty.
Tiedän, miltä se kuulostaa.
Sivupersoonahäiriö.
Aluksi minunkin oli vaikea ymmärtää sitä.
Olisi ollut helppoa vitsailla lentävistä nunnista,
mutta minä pidin mieleni avoimena. Se on vaikeaa.
Pyydän sitä myös teiltä.
Pitäkää mielenne avoimena.
Kuunnelkaa asiantuntijoita.
Kuunnelkaa heitä. Jos kuuntelette,
tulette samaan selkeään -
ja kiistattomaan johtopäätökseen kuin minäkin.
Danny ei hallinnut sairauttaan eikä alter egojaan.
Hänellä on alter egoja.
Ne syntyivät, kun häntä satutettiin käsittämättömillä tavoilla.
Hänen mielensä murtui palasiksi.
Sivupersoonat eivät ole valttikortti, jolla välttää vankilan.
Ne ovat todellisia ja erillään Dannystä.
Dannyn tuomitseminen vankilaan alter egon tekemästä rikoksesta -
olisi sama kuin teidän tuomitseminen vankilaan minun tekemästäni rikoksesta.
Dannyn sairaus on harvinainen,
ja sen syy on lapsuudessa tapahtunut seksuaalinen hyväksikäyttö.
Oli onni, että hän selviytyi. Sairaus mahdollisti sen.
Ymmärrän, että tämä on outoa ja vaikeaa.
Pitäkää kuitenkin mielenne avoimena.
Syyttäjä oli oikeassa yhdestä asiasta.
Oikeudenkäynnissä on kyse vastuusta. Se ei kuitenkaan ole yksilön -
vaan yhteiskunnan vastuuta.
Puhutaanko yhteiskunnan kulmakivistä?
Mitä jos vain välittäisimme toisistamme?
Mitä jos vain huolehtisimme heikoista,
joita on satutettu?
Kaikki ovat hylänneet tämän nuoren.
Vanhemmat, opettajat, naapurit, ystävät ja yhteisö.
Kaikki ovat hylänneet hänet.
On meidän vastuullamme korjata asia.
En pyydä Dannyn vapauttamista.
Pyydän vain, ettei häntä tuomita vankilaan -
vaan sairaalaan, jossa hän saa apua.
On meidän vastuullamme, että hän saa tarvitsemaansa apua.
Kiitos.
Pidämme 15 minuutin tauon ja kutsumme syyttäjän todistajat paikalle.
Konstaapeli, saata valamiehet ulos.
Olit aika hyvä.
Olinko? Se ei riitä.
Perhana! Candy ei vastaa puheluihini.
Hän ei vastannut haasteeseen. Se on rikos.
Hän on peloissaan ja syyllinen.
Häpeä on niin suuri, ettei hän ehkä myönnä sitä itselleen.
Luuletko oikeasti, että välitän hänen tunteistaan?
Diagnoosi on ratkaiseva tekijä.
Se vahvistuu, jos näytämme valamiehille, että Dannyä käytettiin hyväksi.
Kerroin siitä juuri.
Jos kukaan ei todista siitä oikeudessa, olemme mennyttä.
Olen voimaton. En voi puhutella syytettyä -
aiemman käytöksen takia.
- Se oli Jack, ei Danny. - Kuka hän olikaan,
hän kieltäisi hyväksikäytön ja tunnustaisi rikoksen.
Siitä seuraisi huonoa.
Tiedostan sen.
- Entä sinä? - En voi todistaa hyväksikäytöstä.
Danny ei ole koskaan sanonut, että häntä käytettiin hyväksi.
- Puhuiko hän vain Adamista? - Puhui.
Tämä on hyödytöntä.
Mitä teemme?
Vakuuta Candy asiasta.
Se ei ole minun tehtäväni.
Jessus, eikö äidin kuulu rakastaa lastaan?
Ei.
Se on kuitenkin eduksemme.
Mitä?
Että äiti rakastaa poikaa.
Kutsun Marlin Reidin.
Miten kuvailisit suhdettasi poikapuoleesi?
Välimme ovat ikävä kyllä kireät.
En ole täydellinen.
Olen ehkä ollut välillä liian kova.
Ja joskus liian lepsu.
Näen Ostervillessa nuoria, joilla ei ole ollut oikeaa isää.
Halusin olla sellainen Dannylle.
Kerro Ostervillesta. Onko työ rankkaa?
Se on palkitsevaa. Nuorilla on paljon ongelmia.
On uskomatonta, mistä kaikesta he ovat selvinneet kaduilla ja kotona.
He ovat tehneet virheitä.
Pidän kuitenkin työssäni siitä, että he ovat yhä nuoria.
Heidän ei ole liian myöhäistä palata kaidalle polulle.
Tunnetko samoin Dannystä?
En hylkää Dannyä koskaan. Hän ei kuitenkaan ole enää lapsi.
Osaatko suhteenne perusteella sanoa, miksi hän teki, mitä teki?
En osaa.
Dannyn kohdalla ei kannata miettiä motiiveja.
Hän aloitti koulussa tappeluita ja varasti minulta.
Hän myi ja käytti huumeita. Mietin, miksi.
Hän vain on sellainen.
Vielä yksi kysymys, hra Reid.
Kun sinua oli ammuttu,
ilmoititko poikapuolestasi viranomaisille?
- En. - Mikset?
Halusin suojella häntä.
Kaikesta huolimatta -
rakastan häntä kuin omaa poikaani.
Ei muuta kysyttävää.
Alku oli dramaattinen. Yhdeksän silminnäkijää -
tunnisti Sullivanin Rockefeller Centerin ampujaksi,
myös hänen isäpuolensa,
nuorten oikeusavustaja Marlin Reid.
Olitko hänen kohteensa?
En tiedä. Vaikeinta on kuitenkin...
Tuoksuu hyvältä.
Vielä 20 minuuttia.
Miltä hän näytti?
Laihalta. Enpä tiedä. Me emme jutelleet.
Miltä minä näytin?
- Et ole tosissasi. - Mitä?
Yritän vain toimia oikein.
Poika ampui minua.
Jessus.
Menen suihkuun.
Älä soita enää. En tule todistamaan.
Äiti?
Danny.
Oli tarkoitus tulla tapaamaan.
Ei se mitään.
Anteeksi.
Tämä ei ole sinun syytäsi.
Anteeksi.
Diagnoosi ei ole pätevä.
Se on marginaalinen teoria, joka tuli tunnetuksi TV-elokuvan kautta.
Mikä Dannyllä sitten on?
Sanon saman kuin valamiehille.
Uskon, että hra Sullivan on huijari.
Hän käyttäytyy epärehellisesti välttääkseen seuraukset.
Kerrotteko saman kansankielellä?
Hän teeskentelee välttääkseen vankilan.
Yritin puhua hänelle järkeä.
Onnistuiko se?
Ei kovinkaan hyvin.
Hän hyökkäsi kimppuuni, mursi nenäni ja varasti aseeni.
Yrititkö saada aseen takaisin?
Yritin. Menin hänen taloonsa. Olin vihainen.
Olimme tuttuja. Uskoin, että löytäisimme ratkaisun.
Ehdin vain tervehtiä. Hän alkoi hakata minua baseball-mailalla.
Sitten hän ampui minua.
- Ei muuta kysyttävää. - Hra Camisa.
Vielä yksi kysymys. Hra Ruiz, olet tuntenut Dannyn vuosia.
Vaikuttiko hän koskaan normaalilta?
Normaaliltako?
Poika on sekopää. Hän on hulluin tuntemani tyyppi.
Ei muuta kysyttävää.
Minua pelotti.
Danny oli erilainen kuin yleensä.
Sitten kuulin laukauksen.
Mitä ajattelit silloin?
Luulin, että mies kuoli.
Uskoitko Danny Sullivanin kykenevän murhaan?
Sillä hetkellä uskoin.
Ei muuta kysyttävää.
Hei, Annabelle.
Oliko Danny koskaan väkivaltainen?
Ei.
- Tunsitko olosi turvattomaksi? - En.
Oliko hän ilkeä tai loukkaava?
Ei koskaan.
Millainen tuntemasi Danny sitten oli? Sinun ystäväsi.
Hän oli suloinen.
Hän oli hiljainen. Ujo.
Enimmäkseen.
- Enimmäkseen? - Joskus hän oli rohkeampi.
Hänessä oli eri puolia.
Haluaisin esitellä todistusaineiston numero neljä.
Ole hyvä.
Tunnistatko piirroksen?
Kyllä. Se on Dannyn.
Oletko se sinä?
Olen.
Se on hyvä.
Niin on.
Danny vältti sinusta oikeasti.
Minäkin välitin hänestä.
Todistit aiemmin...
Viittaan iltaan, jolloin hra Ruiz oli paikalla.
Sanoit, että Danny oli erilainen kuin yleensä.
Miten tuntemasi Danny sopii yhteen illan tapahtumien kanssa?
Suloinen ja hiljainen. Ei väkivaltainen. Ujo ja toisinaan rohkeampi.
Poika, joka piirsi tämän kuvan.
Hän ei vaikuta samalta ihmiseltä.
Ei niin.
Ei muuta kysyttävää.
- Haluan jatkaa. - Ole hyvä.
Kerro parhaan tietosi mukaan ja tuttavuutenne perusteella,
oliko hra Ruizin kohtaaminen -
ainoa kerta, jolloin Danny Sullivan oli väkivaltainen?
Vastalause, epäolennaista.
Kyse on syytetyn aiemmasta väkivaltaisuudesta.
Hylätty.
Oliko hra Ruizin kohtaaminen ainoa kerta,
jolloin Danny Sullivan oli väkivaltainen?
Ei.
Minulla oli lukiossa poikaystävä nimeltä Bill.
Danny oli mustasukkainen.
Hän hakkasi Billin pahasti, ja tämä joutui sairaalaan.
Ja toisenkin nuoren.
Ajattelin silloin, että hän on vain omituinen.
Ehkä Bill ansaitsi sen.
En ole enää varma.
Ei muuta kysyttävää.
Poikaasi odotetaan sivuovella.
Poliisisaattueessa kävely vauhdittaa lehtimyyntiä jopa kaksi kertaa päivässä.
Haluatko nähdä hänet? Voin viedä sinut.
Ei sillä tavalla.
Hienoa, että tulit.
Kulman takana on kurja baari.
Siellä on yleensä asianajajia. Nyt on rauhallista.
En tiedä, mitä minulta halutaan.
Sano, että hän lupasi todistaa.
Hän tuli tänne. Se on edistystä.
Edistys vie liikaa aikaa.
Pojasta maalataan kuvaa,
jossa hän yrittää tappaa mukavan isäpuolen,
ampuu samalla viattomia ihmisiä -
ja teeskentelee nyt kuulevansa ääniä välttääkseen vankilan.
Se vetoaa ihmisiin.
Kenen puolella olet?
Juuri nyt häviäjän.
Voinko vielä vaihtaa?
Nainen näki tänään pojan oikeudessa mutta lähtee kotiin miehen luo -
ja jää suhteeseen.
Voi luoja, miten se on mahdollista?
Ehkä meitä ole suunniteltu selviytymään yksin.
Tiesitkö, että aivoissamme on kemiallisia reseptoreita,
jotka aktivoituvat ihmiskontakteista?
- Niinkö? - Ne aktivoituvat,
jotta tuntisimme olevamme turvassa.
Toiset ihmiset eivät kuitenkaan aina tuo turvaa.
Aivan. Aamen.
Vitsailet pian entisestä vaimosta.
Se kävi mielessä.
Jatka kuitenkin.
Ihmiset voivat satuttaa toisiaan monin tavoin.
Et tiedä puoliakaan.
Jossain harvoissa Dannyn kaltaisissa tapauksissa tuska hajottaa mielen.
Useimmat ihmiset kuitenkin -
löytävät perinteisiä tapoja välttää tuskaa -
ja aktivoivat reseptoreita alkoholilla, huumeilla tai seksillä.
- Ne toimivat. - Tai valitsemalla väärän kumppanin,
sillä tuska on jo tuttua.
Uskon, että jos ihmissuhde voi murtaa ihmisen,
se voi myös parantaa.
Älä sano, että ratkaisu on rakkaus.
Itse asiassa sanon.
Sitä voi verrata tarinaan nuolista. Jack kertoi sen Dannylle.
Kivun pelkääminen on itse kipuakin pahempaa.
Tarkoitatko kuvitteellista Jackiä?
Tarkoitan.
Kaikki ovat kokeneet tuskaa.
Jotkut toisia enemmän.
Meillä voi olla taipumus jäädä huonoihin suhteisiin.
Reseptorit aktivoituvat ja estävät meitä menettämästä sen, mitä meillä on.
Tule tänne.
Vaikka haluaisimme löytää jotain parempaa ja terveempää.
Jäämme kokemaan tuttua tuskaa, koska pelkäämme uutta tuskaa.
Voimme kuitenkin valita.
Totuus on, että voimme aina valita.
Meidän on vain muistettava tehdä valintoja.
Muistettava, että muut voivat satuttaa meitä -
mutta myös auttaa meitä.
Avun hakeminen ja avun hyväksyminen -
on keino poistaa tuska.
Se ei ole helppoa.
Se on vaikeaa.
Hirveää.
Meidän on oltava rohkeita kuten Danny -
ja pyydettävä apua.
Meidän ei tarvitse olla yksin.
Valot pois.
Tapasimme Danceteria-klubilla 37th Streetillä.
Kerro tytöstä. Millainen hän oli?
Ariana oli erilainen.
Hän liikkui ja hymyili ainutlaatuisesti.
Hän oli säihkyvä.
Hän oli kaikkien suosikki.
Poikien ja tyttöjen.
Hän tiesi sen ja käytti sitä.
Hra Williams, onko Ariana oikeussalissa?
Ei.
Eikö?
Tuo mies ei ole hän. Ei enää.
Miten niin?
Hän on aivan erilainen.
Hän istuu kumarassa.
Hänen silmänsä paljastavat kaikki tunteet.
Arianalla oli aina levollinen pokerinaama.
Hän oli kuin kiveä.
Ja Danny on heteroseksuaali.
Tunnetko Dannyn? Oletteko tavanneet?
Tapasin hänet Rikersissa pari viikkoa sitten.
Näin lehtijutun ja menin käymään.
Halusin kai vain ymmärtää.
Mitä löysit Rikersista?
Muukalaisen.
Oliko sinulla ja syytetyllä seksisuhde?
Olin suhteessa Arianaan.
En kysynyt syytetyn keksimää nimeä.
- Kysyin, olitteko seksi... - Vastalause. Asia käsitelty.
Hylätty.
Voisin esittää kysymyksen selkeämminkin.
Kyllä meillä oli.
- Missä? - Vastalause. Epäolennaista.
Kysymys koskee suhteen todellista luonnetta.
Hylätty.
Missä?
Miestenhuoneessa.
Miten romanttista.
Olisiko kuka tahansa voinut nähdä teidät?
Harrastitteko seksiä julkisella paikalla?
Olimme kopissa.
Et syönyt koskaan syytetyn kanssa.
- Etkö nähnyt hänen kotiaan? - En.
- Etkä ystäviä? - En.
- Perhettä? - En.
Vietitte läheisimmät hetkenne miestenhuoneen kopissa.
Miten hyvin siis tunsit tämän miehen?
"Tätä miestä" ei ollut.
Oli vain Ariana, ja minä tunsin hänet.
Onko klubeilla, joissa käytte, myös kaapissa olevia homoseksuaaleja?
- Miehiä, joilla on jotain salattavaa. - On.
Mistä tiesit, ettei Ariana ollut vain peitenimi?
Peiterooli ja valhe.
Minä tarjoan.
Hra Camisa...
Stan. Ole hyvä. Minun piikkiini. Kerro hänelle, Sam.
Hän on minulle velkaa.
Käyn täällä usein. Ei hätää. Ole hyvä.
Me häviämme.
Sivupersoonahäiriö johtuu yleensä yhdestä asiasta,
emmekä voi todistaa sen tapahtuneen.
Mikä pahinta, Danny kieltää sen tapahtuneen.
Kuin kertoisi sotapsykoosista -
ja mies vannoisi, ettei ole ollut sodassa.
Puolustuksemme rakentuu tälle.
Sitten olet rakentanut sen väärin.
- Candy... - Sinun olisi pitänyt ennakoida.
Miksi luulet minun soittaneen useasti?
Minulle soittaminen ei ole laillinen strategia.
Lähettämäni haaste on.
Et vastannut.
Voin pyytää tuomaria käynnistämään oikeustoimet.
Kuule. Tule todistamaan.
Kerro, mitä Dannylle tapahtui.
Ymmärrätkö, mitä tällainen syytös merkitsee?
- Miehesi on sairas. - Tarkoitan itseäni, en miestäni.
Voit käynnistää toimet oikeuden halventamisesta.
Mieli on ihmeellinen. Se kykenee uskomattomiin muutoksiin.
Kyse ei ole vain äänistä vaan myös kehosta ja taidoista.
Soittotaidosta, shakin pelaamisesta,
vieraan kielen puhumisesta tai tunnelman luomisesta.
Niitä ei voi teeskennellä.
Nämä henkilöt ovat eri yhteiskuntaluokista.
Eri roduista ja eri ikäryhmistä.
He eivät hyödy mitenkään siitä,
että diagnoosiin liittyy sosiaalinen stigma.
Sivupersoonahäiriö on todellinen.
Potilaat ovat kokeneet kärsimyksiä, joita useimmat meistä eivät voi ymmärtää.
- He ansaitsevat empatiaa ja myötätuntoa. - Miten he ovat kärsineet?
Eikö kuka tahansa voi tekaista sivupersoonia?
Tulokset ovat selkeitä.
Diagnoosia voidaan soveltaa vain,
jos potilas on kokenut lapsuudessaan vakavan trauman,
yleensä seksuaalisen.
Se on elämän haavoittuvinta aikaa.
He tarvitsevat suojelua.
Heidät pettää yleensä henkilö, johon he ovat luottaneet.
Lapsen mielellä ei ole välineitä sen käsittelyyn.
Se ei kestä ristiriitoja.
Psyyke alkaa murtua. Syntyy ensimmäinen alter ego.
Lapsi katoaa.
Hänet korvaa joku toinen,
joka pystyy suunnistamaan paremmin pelottavassa maailmassa.
Kaikki alkaa siitä.
Se on puolustusmekanismi hirvittävää ja käsittämätöntä tuskaa vastaan.
Kerro Dannystä.
Tapasin hänet poliisilaitoksella pidätyksen jälkeen.
Tai oikeastaan tapasin Jonnyn.
Kuka Jonny on?
Hän on yksi Dannyn sivupersoonista. Hän on kahlekuningas.
Kun kahleet ilmestyivät, Jonnykin tuli esiin.
Ovatko kuvaukset -
Dannyn niin sanotuista persoonista faktoja vai olettamuksia?
Ne ovat kliinisiä arvioitani.
Kertoiko Danny, että hänellä oli sivupersoonia?
Ei, mutta se ei...
Etkö juuri sinä esitellyt ajatuksen hänelle?
Kyllä, koska oireet tukivat diagnoosia.
Se on oma mielipiteesi.
Sinulla on paljon pelissä, eikö vain?
En ymmärrä.
Miten hankit elantosi?
Tutkimukseni kustannetaan yleensä apurahoilla.
- Esimerkiksi Reilingin? - Kyllä.
- Se päättyi viime vuonna. - Kyllä.
Onko totta, että yliopisto eväsi sinulta juuri -
lisärahoituksen?
Resursseja on vain tietty määrä. Haen uutta apurahaa keväällä.
- Onko sinulla virka? - Haen sitä ensi vuonna.
Rahoituksesi on ehtymässä.
Tärkein apurahasi päättyy, ja kilpailet virasta.
Voidaanko sanoa, että tämä on ratkaiseva hetki urallasi?
- Vastalause. - Perun kysymyksen.
Voidaanko sanoa, että tällainen korkean profiilin tapaus -
olisi sinulle todellinen mahdollisuus?
Tilaisuus tulla tunnetuksi.
- En ajattele potilaistani siten. - Etkö?
Miksi sitten lähdit poliisilaitokselle?
Oliko syynä seksisuhde etsivään,
- jolta kuulit jutusta? - Vastalause.
Hyväksytty. Tahdikkuutta.
Perun kysymyksen.
Miksi seurasit syytettyä Rikersiin?
Jos asianajaja tekee niin, hän saa tietyn pilkkanimen.
- Haaskalintu. - Vastalause.
- Hyväksytty. - Muotoilen toisin.
Mitä toivoit löytäväsi, kun tulit poliisilaitokselle?
En mitään.
Anteeksi, mutta sitä on vaikea uskoa.
Sait vinkin nuoresta miehestä. Keskeytät kaiken.
Juokset Manhattanin halki.
- Menitkö bussilla vai junalla? - Junalla.
Etkö istunut junassa toivoen,
että juttu olisi ratkaiseva,
tekisi sinusta kuuluisan -
ja toisi sinulle kunniaa koko maassa?
- En varmasti. - Vastalause.
Sinä kuitenkin onnistuit.
Todistajaa ei syytetä mistään.
Hyväksytty. Jatka.
Selvä, tohtori. Vielä yksi kysymys.
Puolustus väittää...
Sinä väität, että Dannyn niin sanotut sivupersoonat -
johtuvat hyväksikäytöstä lapsuudessa.
Olet tavannut syytetyn useasti.
Onko hän kertonut seksuaalisesta hyväksikäytöstä?
Onko kukaan kertonut -
tai onko syytetty väittänyt joutuneensa seksuaalisesti hyväksikäytetyksi?
Vastaa joko kyllä tai ei.
Tri Goodwin?
Ei.
Ei muuta kysyttävää.
Tri Goodwin?
Mitä haluat sanoa asiakkaastasi?
Miten puolustat itseäsi?
Yrititkö hyötyä hänestä?
Se on täysi valhe.
Entä Camisa? Hän ei hallitse tätä.
- Stan on hyvä asianajaja. - Oikeusavustaja.
Hän raataa kovasti.
Hän murtuu pian.
Kukapa ei murtuisi?
- Miksi tulit tänne? - Koska tiedän seuraukset.
Tiedän, ketä kaikki syyttävät.
Se on paskapuhetta. Te jätitte hänet pulaan.
Candy.
Annoin pojallesi kaiken, miten voin.
Olen hyvin surullinen mutta omatuntoni on puhdas.
Samoin.
Jos tuo olisi totta, et olisi tullut tänne.
Olet myös väärässä.
En olisi koskaan syyttänyt sinua.
Hevonpaskaa.
Minulla oli urani alussa potilas nimeltä Anna.
Kuusi miestä oli raiskannut hänet kuusi kertaa -
kahdeksan vuoden aikana.
Hän oli 19-vuotias.
Miten sen voi selittää?
Se on hirvittävä ilmiö.
Hyväksikäytön uhrit selviytyvät.
He pääsevät pakoon, mutta heitä käytetään hyväksi uudestaan.
Tarinoita kuunnellessani ajattelen, että he ovat ihmisparkoja.
Maailman onnettomimpia ihmisiä.
Kyse ei kuitenkaan ole onnesta -
vaan kamalasta luonnonoikusta.
Heidät on nimittäin pakotettu lapsena seksuaaliseen kanssakäymiseen.
Heidät on valmennettu hyväksikäyttöön.
Saalistajat löytävät uhrinsa taitavasti.
He huomaavat vihjeitä, joita kukaan muu ei näe.
Vihjeet voivat olla kemiallisia, psyykkisiä, toiminnallisia tai sanattomia.
Saalistaja huomaa ne kuin valomainokset.
Tätä ei voi korostaa tarpeeksi.
Uhri ei hallitse mitään.
Mikään ei ole uhrin syytä.
Sinä ja Danny olitte saaliita.
Epäilen, ettei Marlin ollut elämäsi ensimmäinen saalistaja.
Syy ei ole sinun.
Olen hyvin pahoillani puolestasi.
Et nimittäin tehnyt mitään ansaitaksesi tämän.
En siis syyttäisi sinua.
En mistään.
Toivon kuitenkin, että jos tulet todistamaan,
voisit ehkä vihdoin lopettaa itsesi syyttämisen.
Marlin.
Ymmärrätkö, mitä pyydät?
Syyllisyys tai suru.
Kumman sinä kestät?
Laitat liikaa pekonia. Se ei tee minulle hyvää.
Laitan sitä, koska pidät siitä.
Pidän myös elämästä. Vähennä sitä.
Puhutaan suoraan. Voisin laihtua.
Meidän on huolehdittava toisistamme.
Nähdään.
Hei, kulta.
Ajattelin tulla käymään. Nähdään ylhäällä.
En ole typerä. Tiedän, miksi olet täällä.
Tiedän, mitä sanot.
En pyydä sinua vaikenemaan.
Tee, mitä haluat.
Täytän kuitenkin velvollisuuteni miehenäsi ja kerron,
että sinun sanasi -
ja tämä kamala valhe muuttaa elämäsi kertaheitolla.
Ihmiset tuijottavat kaupassa ja kuiskuttelevat kaikkialla.
"Millainen äiti hyväksyisi sellaisen?"
Menetät tietenkin miehesi.
Menetät todennäköisesti myös työsi ja kotisi.
Mikä pahinta, menetät mielikuvan itsestäsi.
Ilman sitä kaikki näkevät vain, mitä sallit ja hyväksyit.
Danny näkee vain sen.
Menetät siis hänetkin.
Millainen Danny oli lapsena?
Hän oli hyvä ja kultainen poika.
- Hän oli kuitenkin aina erilainen. - Miten?
Kai liian herkkä ja hellä.
Maailma on kova paikka. Meillä oli vain toisemme.
Nti Reid, esitän nyt vaikeita kysymyksiä.
Voit miettiä niitä rauhassa.
Uskotko, että poikaasi Dannyä käytettiin seksuaalisesti hyväksi?
Vastalause.
Ellei hän ollut itse paikalla, vastaus perustuu olettamaan.
Hyväksikäyttö tapahtuu yleensä salassa ja ilman todistajia.
Ellei lapsen äiti ole asiantuntijatodistaja sen suhteen,
mitä pojalle tapahtui heidän kotonaan, kuka sitten on?
Hylätty. Jatka.
Uskotko, että Dannyä käytettiin seksuaalisesti hyväksi?
En.
- Anteeksi. Kysyn uudelleen. - En usko, että häntä käytettiin hyväksi.
Nti Reid. Ymmärrän, että tämä on hyvin vaikeaa.
Haluan vain muistuttaa, että olet vannonut valan.
Oletko varma, ettei hyväksikäyttöä ollut?
Vastalause.
Etkö kuullut mitään?
Johdattelua.
- Etkö varmasti nähnyt... - Hyväksytty.
Nti Reid?
En.
Ei muuta kysyttävää.
Nti Richards.
Ei kysyttävää.
Todistaja voi poistua.
Jatkamme huomenna.
Saattakaa valamiehet ulos.
Nouskaa.
Danny, nouse.
JOS SINÄ TAI TUNTEMASI HENKILÖ TARVITSETTE APUA,
MENE OSOITTEESEEN: APPLE.COM/HERETOHELP
Tekstitys: Liisa Sippola